Na temelju članka 13. Zakona o udrugama (″Narodne novine″ broj 74/2014), Skupština Obrazovno – kulturne udruge ”Porta”, Knin,na sjednici održanoj 22.06.2017, donijela je:

 STATUT

 Obrazovno - kulturne udruge “Porta”, Knin

 **OPĆE ODREDBE**

 Članak 1.

Ovim se Statutom uređuje:

1. naziv udruge, naziv na engleskom jeziku;sjedište Obrazovno – kulturne udruge “Porta”, Knin (u daljem nastavku udruga);

2. teritorij djelovanja udruge*;*

3*.* zastupanje;

4. znak udruge i njegov izgled,izgled pečata udruge;

5. ciljevi i područja djelovanja udruge sukladno ciljevima, te djelatnosti kojima se ostvaruju ciljevi,

6. ciljane skupine udruge*;*

7.gospodarskedjelatnosti udruge sukladno zakonu*;*

8*.* način osiguranja javnosti djelovanja udruge;

9. uvjeti i način učlanjivanja u udrugu, prestanak članstva, prava, obveze i odgovornosti članova, stegovna odgovornost članova i način vođenja popisa članova;

10. tijela udruge, njihov sastav i način sazivanja sjednica, izbor, opoziv, ovlasti, način odlučivanja i trajanje mandata u tijelima upravljanja te način sazivanja skupštine u slučaju isteka mandata;

11. izbor i opoziv likvidatora udruge; prestanak postojanja udruge; imovina udruge, te način stjecanja i raspolaganja imovinom udruge; postupak s imovinom u slučaju prestanka udruge; način rješavanja sporova i sukoba interesa unutar udruge i druga pitanja od značaja za
udrugu.

 Članak 2.

Pun naziv Udruge je Obrazovno-kulturna Udruga „Porta“, Knin.

Skraćeni naziv Udruge je „Porta“, Knin.

Naziv Udruge na engleskom jeziku je Educational Cultural Association „The Gate“, Knin.

Skraćeni naziv Udruge na engleskom jeziku je „The Gate“, Knin.

 Članak 3.

Sjedište Udruge je u Kninu. Njezino područje djelovanja je teritorij Republike Hrvatske.

Odluku o promjeni sjedišta donosi Skupstina Udruge, a odluku o promjeni adrese donosi Upravni odbor.

 Članak 4.

Izrazi koji se koriste u ovome Statutu i aktima koji se donose na temelju njega, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način muški i ženski rod.

 **ZASTUPANJE, ZNAK I PEČAT UDRUGE**

 Članak 5.

Udrugu zastupa Predsjednik/ca i Dopredsjednik/ca Udruge. Skupština može ovlastiti i druge osobe za zastupanje Udruge.

 Članak 6.

Udruga ima znak. Znak ima izgled stilizirane ulazne kapije kninske tvrđave.

 Članak 7.

Udruga ima pečat okuglog oblika uobičajene veličine, 30 mm. na kojem uz obod u kružnom obliku latiničnim pismom piše Obrazovno-kulturna Udruga, a u središnjem dijelu „Porta“, Knin. Pečat čuva i ovlašten ga je koristiti Predsjednik/ca Udruge i ostali članovi Udruge koje on/ona ovlasti.

 **CILJEVI, CILJANE SKUPINE, DJELATNOSTI I GOSPODARSKE DJELATNOSTI**

 Članak 8.

Osnovni ciljevi udruge su:

1. Promoviranje i pomoć zaštiti građanskih sloboda, ljudskih prava i rodne ravnopravnosti,

2. Odgoj i obrazovanje,

3. Unapređenje znanja i vještina djece i mladih u području demokratskog građanstva,

4. Razvoj i promoviranje obrazovanja za sve kategorije građanstva,

5. Kreiranje uvjeta za izražavanje kritičkoga stava i zahtjeva u odnosu na socijalne fenomene,

6. Omogućavanje slobode izražavanja različitih kulturoloških i socijalno marginaliziranih afiniteta i njihov međusobni dijalog,

7. Poticanje i razvoj kulturne, znanstvene i socijalne razmjene tuzemnih i inozemnih učesnika,

8. Poticanje inkluzije (u smislu osnaživanja i stvaranja inicijative),

9. Razvoj ekološke svijesti kod građana i razvoj i zaštita okoliša,

10. Poticanje volontiranja.

 Članak 9.

Područja djelovanja Udruge sukladno ciljevima su:

1. Demokratska politička kultura,

2. Gospodarstvo,

3. Duhovnost,

4. Kultura i umjetnost,

5. Ljudska prava,

6. Međunarodna suradnja,

7. Obrazovanje, znanost i istraživanje,

8. Socijalna djelatnost i zaštita zdravlja,

9. Održivi razvoj i zaštita okoliša i prirode.

 Članak 10.

Ciljane skupine Udruge su:

 1. akademska zajednica,

 2. azilanti

 3. beskućnici

 4. darovita djeca

 5. daroviti mladi

 6. djeca - opća populacija

 7. djeca bez odgovarajuće roditeljske skrbi

 8. djeca do 14 godina

 9. djeca od 14 do 18 godina

10. djeca i mladi-opća populacija

11. djeca iz obitelji korisnika sustava socijalne skrbi

12. djeca ratnih stradalnika

13. djeca s teškoćama u razvoju

14. eksperimentatori konzumacije droga

15. građani - opća populacija

16. ilegalni imigranti

17. inovatori

18. izbjeglice i prognanici

19. ljubitelji životinja

20. manjine - općenito

21. predstavnici medija

22. mladi - opća populacija

23. mladi s poremećajem u ponašanju

24. mladi s rizičnim oblicima ponašanja

25. mladi s teškoćama u razvoju

26. nacionalne institucije vlasti

27. nacionalne manjine

28. obitelji

29. obiteljski centri

30. odgojno-obrazovne ustanove

31. odgojno-obrazovni djelatnici,

32. opća populacija pacijenata

33. osobe s HIV/AIDS-om

34. osobe s invaliditetom

35. osobe s intelektualnim teškoćama

36. osobe starije životne dobi

37. ovisnici i liječeni ovisnici

38. poslodavci

39. poslovne organizacije

40. potrošači

41. povratnici u poratna područja

42. regionalna i lokalna samouprava

43. Romi

44. romska djeca i mladež

45. ruralno stanovništvo

46. seksualne i rodne manjine

47. sindikati

48. osobe u riziku od siromaštva i socijalne isključenosti

49. stanovnici poslijeratnih zajednica

50. osobe starije životne dobi

51. stradalnici

52. studenti

53. trudnice

54. turisti

55. turistički djelatnici

56. učenici

57. udruge i gražanske inicijative

58. umirovljenici

59. ustanove socijalne skrbi

60. volonteri

61. zatvorenici i bivši zatvorenici

62. zdravstvene ustanove

63. žene

64. žene i djevojčice u sustavu obrazovanja

65. žene na mjestima odlučivanja

66. žene na tržištu rada

67. žene nositeljice jedno rodsiteljskih obitelji

68. žene poduzetnice

69. žene pripadnice nacionalnih manjina

70. žene ruralnih područja

71. žene s invaliditetom

72. žene u medijima

73. žene u zdravstvenim programima i sustavu zaštite reporduktivnih prava

74. žene žrtve nasilja na tržištu rada

75. žrtve katastrofa

76. žrtve obiteljskog nasilja

77. žrtve trgovine ljudima

78. žrtve uznemiravanja na radu ili kršenja ljudskih prava

79. roditelji

80. roditelji djece s teškoćama u razvoju

81. obitelji i djeca branitelja

 Članak 11.

 Djelatnosti kojima se ostvaruju ciljevi Udruge su:

1. Obrazovanje za demokratsko građanstvo, radionice usmjerene ka podizanju svijesti o demokraciji, poticanje na obrazovanje za demokratsku kulturu, rad na stjecanju znanja o političkoj kulturi i mogućnostima političkog organiziranja interesa.

2. Promicanje nenasilja i izgradnja mira, prevencija nasilja među djecom i mladima, prevencija nasilja u obitelji, prevencija nasilja u vezama. Organiziranje tribina, seminara i radionica koje zagovaraju strategije mira, nenasilnih metoda rješavanja konflikta i dijalog sukobljenih strana. Širenje vještina pregovaranja, empatije i asertivne komunikacije. Promicanje jednakosti i prava svih kategorija građanstva. Rad sa djecom i mladima kroz metode dramskog procesa, filozofskih diskusija i okupljanja na tribinama u cilju poticanja suradnje i zajedništva. Organizacija javnih debata kroz isticanje suvremenih strategija interaktivne komunikacije i razmjene mišljenja.

3. Volonterstvo, promicanje i razvoj volonterstva, djelatnost volonterskih centara, promicanje volonterskih akcija na stručnom i lokalnom planu, poziv volonterima na sudjelovanje u radionicama i seminarima namjenjenih primjeni inovativnih metoda učenja, razvoj spektra primjene volonterskih pristupa u smislu promocije građanskih akcija.

4. Promicanje društvene solidarnosti, organiziranje djelatnosti koje obuhvataju potrebite kategorije građanstva i doprinose im svojom aktivnošću. Aktivno zagovaranje solidarnog pristupa dobnim, kulturnim i inim grupama koje iziskuju promidžbu svojih prava.

5. Interkulturalni dijalog, organizacija i sprovođenje radionica, predavanja, tribina i seminara u cilju promicanja dijaloga, interkulturalnog sadržaja, širenje svijesti o interkulturalnosti, multikulturalnom karakteru globalnog društva i njegovim karakteristikama, kao i praktičnih djelatnosti koje promoviraju suradnju i razmjenu kulturnih motiva na više razina.

6. Poticanje participativne demokracije/sudjelovanja građana u odlučivanju. Održavanje radionica i predavanja u cilju širenja znanja građana o svojim pravima, obvezama i ustrojstvu civilnog društva, edukacija djece i mladih o vlastitim mogućnostima utjecaja na političko odlučivanje, zagovaranje slobode sudjelovanja u političkom ustrojstvu državnih i međudržavnih institucija u demokratskim okvirima prava i sloboda.

7. Praćenje javnih politika i javno zagovaranje. Organizacija i promidžba javnih debata, tribina i predavanja u cilju što boljeg javnog informiranja. stvaranje i širenje svijesti građana o mogućnostima fenomena javnosti, prava na javnost i prava javnosti na javno sudjelovanje.

8. Razvoj civilnog društva. Promicanje mogućnosti nevladnih organizacija, samorganiziranja, javnog djelovanja i umrežavanja, značaja međusobnih partnerstava i podrške u smislu organiziranih edukativnih i informativnih predavanja, održavanje radionica u cilju osposobljavanja i uvođenja građanstva u osnvona sredstva i mogućnosti civilnog sektora kojima raspolažu. Promicanje osnovnih principa, stavova i vještina suradnje na razini udruga i drugih organiyacija civilnog družtva.

9. Razvoj lokalne zajednice. Učvršćivanje veza i komunikacije sa institucijama i građanima na lokalnoj razini, sudjelovanje u svim važnijim manifestacijama u lokalnoj zajednici, promicanje suradnje, solidarnosti i participacije te ostalih društvenih faktora u cilju poboljšanja kvaltitea života građana. Rad na izgradnji partnerstava između insitucionalnih i izvaninistitucionalnih pravnih osoba preko samoorganiziranja i prava na sudjelovanje u odlučivanju o važnim problemima lokalne zajednice.

10. Javno informiranje i mediji, proizvodnja medijskih sadržaja, poticanje kritičke rasprave u medijima, poticanje medijske pismenosti, praćenje društvene odgovornosti medija, ostale djelatnosti javnog informiranja i medija, sve ostale djelatnosti iz oblasti javnog informiranja. Organizacija tribina, radionica, seminara i manifestacija u cilju poticanja medijskog osvještavanja građanstva. Rad sa djecom i mladima na kreiranju uvjeta slobode govora i mišljenja u medijskom i javnom prostoru. Obučavanje kulturi govora, razgovora i debatiranja kroz kritičke rasprave i prezetaciju istih u medijski prostor.

11. Promocija i izgradnja međuvjerničkog dijaloga, zagovaranje međusobne interaktivne komunikacije među vjerničkim grupacijama, rad na njihovom međusobnom razumijevanju u suradnji kroz radionice, dijalog, pisanje članaka i njihovo objavljivanje u zajedničkom glasilu.

12. Duhovne djelatnosti; promicanje duhovnih aktivnosti, poticanje duhovnog razvoja, ostale duhovne djelatnosti. Poticanje akcijakoje referiraju na pitanje duhovnih djelatnosti, te njihovog razvoja kroz susrete, razmjenu mišljenja i diskusiju u slobodnom javnom prostoru. Organizacija radionica posvećenih duhovnim djelatnostima.

13. Socijalno poduzetništvo, promicanje razvoja socijalnog poduzetništva. Ostale djelatnosti socijalnog poduzetništva. Informiranje građanstva o prednostima socijalnog poduzetništva, njihovim načinima realizacije i sprovođenja, kao i benefitima za zajednicu u kojoj se realizira poduzetništvo. Promicanje i sudjelovanje u djelatnostima socijalnog poduzetništva.

14. Kulturna baština, zaštita i očuvanje materijalnih kulturnih dobara, arhivska djelatnost, muzejska djelatnost, zaštita i očuvanje nematerijalnih kulturnih dobara, općekulturna (kulturološka) djelatnost, ostale djelatnosti kulturne baštine. Rad na promociji insitucionalnog očuvanja kulturne baštine, promicanje zaštite nezaštićenih kulturnih dobara, edukacija građanstva o potrebi očuvanja kulturne baštine, organizacija radionica o načinima individualnog i grupnog aktivizma u cilju očuvanja i zaštite kulturnih dobara. Rad na suvremenim i neprofitnim metodama promocije kulturnih djelatnosti.

15. Izvedbene umjetnosti: dramske umjetnosti, plesne umjetnosti, glazba i glazbeno-scenske umjetnosti, kulturno-umjetnički (glazbeni i scenski) amaterizam, inovativne izvedbene umjetničke prakse, glazbene i scenske manifestacije i festivali, ostale djelatnosti izvedbene umjetnosti.Organizacija dramske sekcije za sve dobne uzraste, organiziranje i sprovedba dramskih, kulturno-umjetničkih performansa, festivala i praksi suvremenog kazališta. Radionice učenja kroz dramu, glumu i ostale scenske umjetnosti.

16. Vizualne umjetnosti: likovne djelatnosti, dizajn i arhitektura, fotografska umjetnost, djelatnost umjetničkih obrta, likovni amaterizam, inovativne vizualne umjetničke prakse, manifestacije vizualnih umjetnosti, ostale djelatnosti vizualne umjetnosti. Organizacija izložbi i priredbi u cilju promocije vizualnih umjetnosti. Organizacija radionica učenja kroz likovni amaterizam, inovativne vizualne umjetničke prakse. Sudjelovanje i promidžba djelatnosti umjetničkih obrta.

17. Književno-nakladničke djelatnosti: književno stvaralaštvo, knjižnjična djelatnost, nakladnička i knjižarska djelatnost, novinsko-nakladnička djelatnost, literarni amaterizam, književno-nakladnička djelatnost, ostale književno-nakladničke djelatnosti. Organiziranje književnih večeri, objavljivanje novina, časopisa, elektronskih magazina u smislu promocije literarnog amaterizma. Izdavanje knjiga, zbirki pjesama, monografija i slično, radi potrebe doprinosa kulturnom stvaralaštvu.

18. Audio-vizualne djelatnosti. Organiziranje tribina sa audio-vizualnim sadržajem, prezentacije i izrada prezentacija audio-vizualnog karaktera.

19. Medijska kultura. Edukacija građanstva o osnovnim principima i kodeksu medijske kulture, problematiziranje polja medijske kulture kao i širenje i razvoj svijesti o opasnostima medijskih anti-kulturnih obrazaca ponašanja. Razvoj svijesti o medijskoj etici, kao i o etici u medijima.

20. Strukovne udruge u kulturi i umjetnosti. Organiziranje kulturnih i umjetničkih događaja u suradnji s udrugama slične misije i vizije, te poticanje njihove međusobne solidarnosti i suradnje. Rad na edukaciji o kapacitetima članstva strukovnih udruga i njihovom radu u cilju razvoja civilnog društva.

21. Interdisciplinarne kulturno-umjetničke djelatnosti. Organizacija interdisciplinarnih događaja iz oblasti kulture i umjetničkih djelatnosti u cilju širenja svijesti o prednostima interdisciplinarnosti u svim oblastima društva kroz kulturno-umjetničke prakse.

22. Ostale djelatnosti iz područja kulture i umjetnosti, prezentacije inovativnih umjetnika, njihovih djelatnosti te uradaka u smislu doprinosa lokalnoj zajednici.

23. Pravo na pristup informacijama, edukacija kroz seminare, radionice i tečajeve o pravu građanstva na informacije od javnog značaja, te praćenje potreba građanstva s posebnim osvrtom na lokalne, neprimjećene probleme u ovoj oblasti.

24. Prava na zaštitu osobnih podataka, promidžba i zagovaranje zaštite prava na osobnu privatnost, praćenje poštovanja prava na zaštitu osobnih podataka, kao i upozoravanje na njihovo kršenje.

25. Suzbijanje i zaštita od diskriminacije, ravnopravnost spolova, suzbijanje rasne diskriminacije, zaštita prava i dostojanstva radnika, zaštita obitelji, zaštita prava djece, zaštita prava mladih, zaštita prava osoba sa invaliditetom, zaštita prava osoba sa mentalnim oštećenjem, prava osoba starije životne dobi, zaštita prava beskućnika, zaštita prava pacijenata, zaštita ovisnika, zaštita prava HIV/AIDS osoba, zaštita prava zatvorenika, zaštita žrtava/svjedoka, zaštita prava tražitelja azila, azilanata i stranaca pod supsidijarnom zaštitom, zaštita prava spolnih i rodnih manjina, zaštita prava na zaštitu privatnosti, ostale djelatnosti suzbijanja i zaštite od diskriminacije.

Organizacija tribina, predavanja, diskusija u cilju promidžbe i razvoja svijesti o pravima osoba sa invaliditetom, pravima žena u smislu ravnopravnosti i slobode izbora. Sudjelovanje u svim akcijama lokalne zajednice kod potrebe angažiranja civilnog društva u zaštiti prava djece, mladih, pacijenata, spolnih i rodnih manjina. Edukacija ugroženih i potrebitih grupa građanstva o njihovim pravima, mogućnostima i obvezama kao aktivnim članovima društva.

26. Vjerska prava i slobode. Zagovaranje slobode vjerskog izražavanja, relizacije vjerskh prava i sloboda u kontekstu društvenog dijaloga. Praćenje i upozoravanje na mogućnosti kršenja vjerskih prava ili ograničavanje sloboda vjernika.

27. Zaštita prava potrošača. Praćenje i upozoravanje na mogućnosti kršenja prava potrošača. Edukacija građana o njihovim pravima kao potrošača.

28. Zaštita prava nacionalne manjine. Zagovaranje i praćenje relaizacije prava i prava nacionalnih manjina. Upućivanje na moguća kršenja. Razvijanje vijesti o pravima nacionalnih manjina kroz prizmu razvoja multinacionalnog društva.

29. Njegovanje zavičajnog identiteta. Zagovaranje i sprovođenje zaštite zavičajnih motiva. Rad na promociji zavičajnog identiteta i njegovo očuvanje.

30. Razvojna suradnja: demokratska tranzicija, infrastruktura, mir i sigurnost, ljudska prava, obrazovanje, ravnopravnost spolova, smanjenje siromaštva, zaštita okoliša i prirode, unapređenje zdravlja, ostale djelatnosti razvojne suradnje. Radionice posvećene svim aspektima razvojne suradnje i njihova promocija u cilju unapređenja kvaliteta života građana.

31. Međunarodna humanitarna pomoć. Promocija i sprovođenje međunarodne pomoći u humanitarne svrhe. Radionice i seminari o prednostima postojanja međunarodne mreže humanitarnog karaktera.

32. Međunarodna prijateljstva. Sudjelovanje i promidžba razvoja međunarodnih odnosa prijateljstva kroz učestalu komunikaciju i suradnju.

33. Ostale djelatnosti iz područja međunarodne suradnje s potrebom edukacije građana o zaprekama, prednostima i metodama razvoja te oblasti.

34. Odgoj i obrazovanje: razvoj i promicanje odgoja i obrazovanja, cjeloživotno učenje i obrazovanje odraslih, izvaninstitucionalni odgoj i obrazovanje, potpora obrazovanju djece i mladih s posebnim potrebama, odgoj i obrazovanje za aktivno sudjelovanje u razvoju demokratske kulture, odgoj i obrazovanje za zaštitu i promicanje ljudskih prava, poticanje kreativnosti i stvaralaštva u odgoju i obrazovanju, odgoj i obrazovanje za zaštitu i promicanje povijesno-kulturne baštine i nacionalnog identiteta, odgoj i obrazovanje za održivi razvoj, zdrave načine života i očuvanje prirode, međunarodna suradnja i mobilnost u obrazovanju, strukovne studije u odgoju i obrazovanju, ostale djelatnosti odgoja i obrazovanja. Obrazovanje inovativnim metodama koje doprinose izvaninstitucionalnom području, njihova promocija i sprovođenje. Organizacija seminara, predavanja, radionica, tečajeva i znanstvenih skupova u smislu razvoja principa odgoja i obrazovanja na svim razinama.

35. Znanost, stručni rad i istraživanje: družtvene znanosti, humanističke znanosti, prirodne znanosti, tehničke znanosti, biomedicina i zdravstvo, biotehničke znanosti, umjetnost, interdisciplinarna područja znanosti, znanstvenoistraživački rad, organizacija domaćih i stranih međunarodnih znanstvenih i znanstvenostručnih skupova, škola, kongresa i seminara, izdavanje znanstvenih i stručnih publikacija, popularizacija znanosti, umrežavanje i međunarodna znanstvena i stručna suradnja, strukovne udruge u području znanosti, stručnog rada i istraživanja, ostale djelatnosti znanosti, stručnog rada i istraživanja. Doprinos stručnom udruživanju i realizaciji najsuvremenijih modela suradnje u cilju obrazovanja i unapređenja obrazovnih modela.

36. Razvoj ruralnih područja. Edukacija i održavanje radionica u cilju promidžbe ruralnih područja, primjena i sprovođenje osnovnih principa urbanizacije ruralnih oblasti sa potrebom očuvanja vlastitog identieta.

37. Razvoj urbanih područja. Promicanje prednosti urbanih područja sa naglaskom na kritičke osvrte i unapređenje kvaltieta života u istima. Djelatnosti u cilju prevencije i očuvanja suživota u urbanim uvjetima, s fokusom na bezbjednost, infrastrukturu, mobilnost i pristupačnost.

38. Održivi gospodarski razvoj. Promidžba razvoja gospodarskog područja i djelatnosti u cilju poboljšanja ekonomskog i djelatnog kvaliteta života lokalne zajednice, a i šire, te zagovaranje poštovanja i prevencije kršenja osnovnih prava građana po ekološkom, urbanističkom i socijalnom pravilniku u tim djelatnostima.

39. Ostale djelatnosti iz područja održivog razvoja, širenje svijesti građana o prirodnim i gospodarskim resursima lokalne zajednice, te poticanje na djelatnosti iz područja održivog razvoja.

40.. Socijalna pomoć i podrška: pomoć i podrška starijim osobama, pomoć i podrška osobama s invaliditetom, pomoć i podrška djeci, pomoć i podrška mladima, pomoć i podrška osobama u riziku od siromaštva i socijalne isključenosti pomoć i podrška nezaposlenima, pomoć i podrška obitelji, pomoć i podrška azilantima, pomoć i podrška beskućnicima, pomoć i podrška žrtvama obiteljskog nasilja, ostala djelatnosti socijalne pomoći i podrške. Zagovaranje socijalne politike pomoći ugroženim i potrebitim grupama. Promocija socijalnog modela perpcepcije djece, mladih, osoba sa invaliditetom, nezaposlenima. Sudjelovanje u djelatnostma lokalne zajednice i suradnja sa udrugama na poboljšanju socijalnog statusa zanemarenih i nevidljivh grupa građanstvog društva. Rad na poboljšanju vidljivosti azilanata, beskućnika, osoba sa invaliditetom. Razvoj inkluzije i svih oblika socijalne podrške i pomoći sa fokusom na edukaciju, organizaciju tribina, dostupnih centara pomoći i njihova promocija u društvu.

41.: Socijalne usluge: pomoć pri uključivanju u programe odgoja i redovitog obrazovanja (integracija). Sudjelovanje u organizaciji pomoći pri integraciji grupa djece, mladih, starijih i drugih kojima je pomoć potrebna radi što bolje komunikacije i realizacije svojih institucionalnih prava.

42. Humanitarna pomoć. Sudjelovanje u lokalnim akcijama pružanja pomoći potrebitima, odziv na apele i puni doprinos u slučajevima potrebe za humanitarnom pomoći i njenim pružanjem. Zagovaranje prednosti humanitarnog društva i edukacija građanstva o problemima prilikom rada u humanitarnim strukturama i djelatnostima.

43. Preventivno djelovanje, unapređenje i zaštita zdravlja. Organizacija seminara, predavanja i radionica u smislu promocije značaja prevencije bolesti, kvaliteta života i životnih uvjeta. Razvoj i širenje svijesti građana o društvenim akcijama u cilju zaštite zdravlja.

44. Očuvanje prirode. Promocija ekoloških udruga i akcija koje imaju za cilj očuvanje prirode. Sudjelovanje u akcijama očuvanja okoliša i zagovaranje principa i pravila poštovanja i očuvanja prirodnih resursa. Organizacija radionica i predavanja o prednostima i problemima ekoloških akcija.

45. Zaštita okoliša. Edukacija građana o potrebi i značaju očuvanja zaštiti okoliša. Promoviranje djelatnosti i građanskih akcija u cilju zaštite okoliša, kao i praćenje djelatnosti u lokalnoj zajednici koja bi upućivala na kršenje osnovnih normi zaštite okoliša. Sudjelovanje u svim akcijama koje za cilj imaju zaštitu okoliša.

46. Pomoć žrtvama katastrofa i sukoba. Promoviranje i sudjelovanje u radu sa žrtvama katastrofa, pružanje pomoći na terenu po potrebi i kao odziv apelima za pomoć, pomoć žrtvama sukoba svih kategorija građanstva.

 Članak 12.

Udruga može obavljati gospodarske djelatnosti sukladno Zakonima i posebnim propisima kojima se utvrđuju uvjeti za obavljanje te djelatnosti.

Udruga obavlja sljedeće gospodarske djelatnosti:

 1. prodaja proizvoda izrađenih od strane članova Udruge

 2. pružanja intelektualnih usluga i savjetovanja

 3. pružanja usluge edukacije

 4. pružanje usluge organizacije radionica, tečajeva, seminara

 5. novinarsko-nakladnička djelatnost

 Udruga ne smije obavljati gospodarske djelatnosti radi stjecanja dobiti za svoje članove ili treće osobe.

Ako u obavljanju gospodarske djelatnosti Udruga ostvari višak prihoda nad rashodima, on se mora sukladno Statutu Udruge koristiti isključivo za ostvarenje ciljeva utvrđenih Statutom.

 **JAVNOST DJELOVANJA UDRUGE**

 Članak 13.
Rad Udruge je javan. Javnost djelovanja Udruge osigurava se:

- izvješćivanjem članova o radu Udruge na sjednicama tijela Udruge,
- javnošću sjednica tijela Udruge, osim iznimno, kada su sjednice zatvorene za javnost,
- izradom i objavljivanjem godišnjih i projektnih opisnih i fnancijskih izvještaja o radu Udruge,
- korištenjem informacijsko-komunikacijskih tehnologija (internetske stranice, društvene mreže i slično),
- javnim priopćavanjem,
- organiziranjem posebnih događanja,
- na druge odgovarajuće načine.

 **ČLANSTVO**

 Članak 14.

Član Udruge može biti svaka fizička i pravna osoba koja prihvaća Statut i ciljeve Udruge. Odluku o prijamu u članstvo donosi Upravni odbor. Na osnovu odluke Upravnog odbora o prijamu u članstvo potpisuje se pristupnica.

Pravne osobe članstvo u Udruzi mogu ostvariti putem ovlaštenog predstavnika kojeg imenuje osoba ovlaštena za zastupanje pravne osobe.

Član Udruge mogu postati i maloljetnici za koje pisanu izjavu o učlanjivanju u Udrugu daje zakonski zastupnik ili skrbnik.

 Članak 15.

Članstvo u Udruzi može biti:

1. Članovi osnivači,

2. Aktivno (redovno),

3. Podržavajuće,

4. Počasno.

 Članak 16.

Članstvo se stječe potpisivanjem pristupnice i traje od dana upisa u popis članova.

Članovi Udruge plaćaju godišnju članarinu. Odluku o visini članarine i načinu njenog plaćanja donosi Upravni odbor.

Član može istupiti iz članstva davanjem pismene izjave o istupanju.

Članstvo u Udruzi prestaje dužom neaktivnošću člana ili postupanjem u suprotnosti sa Statutom ili Zakonom.

Odluku o prestanku članstva donosi Skupština na prijedlog Upravnog odbora.

 Članak 17.
Udruga vodi popis svojih članova. Popis članova vodi se elektronički i sadrži podatke o osobnom imenu ili nazivu pravne osobe - člana, osobnom identifkacijskom broju (OIB), datumu rođenja, datumu pristupanja Udruzi, datumu prestanka članstva u Udruzi, te kategorizaciji članstva.
Popis članova dostupan je na uvid svim članovima Udruge te nadležnim tijelima, na njihov zahtjev.
Popis članova vodi Predsjednik/ca Udruge.

 Članak 18.

Prava, obveze i odgovornosti članova Udruge su:
- aktivno sudjelovati u upravljanju poslovima Udruge
– birati i biti birani u tijela upravljana Udrugom
– biti informirani o aktivnostima Udruge
– aktivno sudjelovati u provedbi aktivnosti i nadzoru rada Udruge
– u obavljanju djelatnosti Udruge poštivati odredbe zakona i ovog Statuta.

 Članak 19.

Članovi osnivači su posebna kategorija članova i čine je osnivači Udruge.

Članovi osnivači plaćaju članarinu i aktivno sudjeluju u radu Udruge.

Članovi osnivači imaju pravo sudjelovanja i odlućivanja na sjednicama Skupštine.

 Članak 20.

Aktivnim članom može postati svaka punoljetna osoba koja pokaže interes da aktivno sudjeluje u radu Udruge.i ako ispunjava slijedeće uvjete:

1. redovito plaća članarinu,

2. aktivno sudjeluje u svim volonterskim i drugim akcijama udruge,

3. nije član političke stranke.

Odluka o prijamu u članstvo i/ili promjeni statusa članstva donosi Upravni odbor.

 Članak 21.

Aktivni članovi imaju pravo pasivno sudjelovati na sjednicama Skupštine, bez prava glasa.

Aktivni članovi mogu davati sugestije, prijedloge i primjedbe tijekom Skupštine.

Aktivni članovi nisu obvezni prisustvovati Skupštini.

 Članak 22.

Podržavajuće članstvo je kategorija članstva koja podržava rad Udruge te poštuje odredbe Statuta, drugih akata i tijela Udruge.

Podržavajuće članstvo nema obvezu plaćanja godišnje članarine.

Aktivni članovi koji ne plate godišnju članarinu svrstavaju se u kategoriju podržavajućeg članstva, na prijedlog i odluku Upravnog odbora.

Podržavajuće članstvo nema pravo sudjelovanja na sjednicama Skupštine.

 Članak 23.

Počasnim članom Udruge mogu postati pravna ili fizički pravno sposobna osoba koja:

 1. je svojim djelovanjem značajno doprinijela razvoju i radu Udruge, ili se svojim radom ili načinom života istakla na području kulture, odgoja i obrazovanja, te svojim društvenim angažmanom u cijelini naročito doprinijela ciljevima za koje se zalaže Udruga.

2. materijalno podupire rad Udruge.

Skupština donosi odluku i imenuje počasne članove.

Počasno članstvo u Udruzi ima sva prava i obveze koje proizlaze iz aktivnog članstva.

Počasni članovi nisu obvezni plaćati članstvo.

 Članak 24.
Članstvo u Udruzi prestaje:
- prestankom postojanja Udruge
- istupanjem, danom podnošenja potpisane izjave o istupanju iz članstva Upravnom odboru- usmenom izjavom o dragovoljnom istupanju iz članstva pred Upravnim odborom*,* danom davanja izjave
- isključenjem zbog povrede članskih obveza i odgovornosti- smrću člana. Članak 25.

Članovi Udruge preuzimaju obveze i odgovornosti koje proizlaze iz zakona i drugih pravnih propisa, ovog Statuta i drugih akata Udruge.
Članovi Udruge stegovno odgovaraju za povredu članskih obveza i odgovornosti:
- kršenje zakonskih i drugih obveza u svezi djelovanja Udruge
- nepoštivanje odredaba Statuta
- nepoštivanje odluka tijela upravljanja Udruge
- neizvršavanje preuzetih obveza
- nesavjesno izvršavanje obveza zbog čega je nastala materijalna šteta Udruzi
- nesavjesno ili nezakonito raspolaganja imovinom Udruge
- narušavanje ugleda Udruge.

 Članak 26.

Stegovna odgovornost članova Udruge utvrđuje se u stegovnom postupku.
Stegovni postupak može pokrenuti bilo koji član Udruge.Stegovni postupak vodi i stegovne mjere izriče Upravni odbor.

 Članak 27.
U stegovnom postupku utvrđuju se okolnosti uslijed kojih je došlo do povrede članskih obveza i odgovornosti, težina povrede i šteta nastala za Udrugu.

 Članak 28.
Za utvrđenu povredu članskih obveza i odgovornosti mogu se izreći slijedeće stegovne mjere:
1. opomena,
2. isključenje iz Udruge.

 Članak 29.
Član Udruge kojem je izrečena stegovna mjera isključenja iz Udruge ima pravo u roku od petnaest dana, računajući od dana dostave odluke, podnijeti žalbu Skupštini Udruge.
Skupština Udruge je dužna riješiti žalbu u roku 30 dana računajući od dana dostave žalbe.
Odluka Skupštine Udruge o isključenju je konačna.

 Članak 30.
Svaki član Skupštine Udruge ima pravo pismenim putem upozoriti Upravni odborili Skupštinu Udruge na nepoštivanje odredbi Statuta ili nepravilnosti u provedbi odluka tijela Udruge.
Svaki član Skupštine Udruge ima pravo pismene pritužbe na rad pojedinih članova ili tijela Udruge.
Na upozorenja i pritužbe člana Upravni odbor je dužan odgovoriti pismeno u roku 30 dana
od njihova primitka.

 **TIJELA UDRUGE**

 Članak 31.
Tijela Udruge su:

1. Skupština Udruge
2. Predsjednik/ca Udruge
3. Dopredsjednik/ca Udruge

4. Upravni odbor

5. Likvidator

**SKUPŠTINA** Članak 32.

Skupština je najviše tijelo upravljanja Udrugom.
Skupštinu čine članovi osnivači, a po potrebi i netko od aktivnih članova.

 Članak 33.
Skupština može biti redovita, izborna i izvanredna.
Skupština redovito zasjeda jednom u tijeku godine, dok se izborna sjednica Skupštine održava svake četiri godine.

 Članak 34.

Sjednice Skupštine saziva i vodi Predsjednik/ca Udruge.

U slučaju njegove/njezine spriječenosti sjednicu Skupštine saziva i vodi Dopredsjednik/ca Udruge.
Skupština se saziva najmanje petnaest danaprije održavanja sjednice pismenim pozivom koji se upućuje svim članovima Skupštine Udruge.
Poziv na sjednicu sadrži prijedlog dnevnog reda sjednice, te dan i mjesto održavanja sjednice.
 Članak 35.

Izvanrednu sjednicu Skupštine saziva Predsjednik/ca Udrugena vlastitu inicijativu ili na zahtjev
najmanje dvotrećinske većinečlanova Skupštine Udruge.
U svom zahtjevu za sazivanje izvanredne sjednice Skupštine predlagatelji su obvezni predložiti dnevni red sjednice.
Ako Predsjednik/cane sazove izvanrednu sjednicu Skupštine u roku odmjesecdana od dana dostave zahtjeva iz stavka 1. ovoga članka, sazvati će je predlagatelji.
Postupak sazivanja izvanredne sjednice Skupštine istovjetan je postupku opisanom u prethodnom članku.

Članak 36.

U slučaju isteka mandata tijelima Udruge koja su ovlaštena sazivati sjednicu Skupštine, sjednicu Skupštine saziva Upravni odbor*.*

 Članak 37.

Sjednice Skupštine vodi predsjednik/ca Udruge. Ukoliko on/ona nije u mogućnosti, sjednicu vodi Dopredsjednik/ca Udruge.
Skupština pravovaljano odlučuje ako je sjednici nazočna natpolovična većina svih članova Skupštine .
Odluka o prestanku djelovanja Udruge donosi se dvotrećinskom većinom svih članova Skupštine Udruge.
Glasanje na sjednicama Skupštine je javno. Skupština može odlučiti da se o pojedinim pitanjima glasa tajno.
O radu sjednice vodi se zapisnik koji se trajno čuva u arhivi Udruge.

Skupština između prisutnih članova bira zapisničara i ovjerovitelja zapisnika.

 Članak 38.

Skupština Udruge ima sljedeća prava i obveze:

- usvaja Statut Udruge i njegove izmjene i dopune

- bira i razrješava Predsjednika/ca i Dopredsjednika/cu Udruge

- bira i razrješava članove Upravnog odbora

- bira i razrješava likvidatora udruge

- odlučuje o udruživanju u saveze, zajednice, mreže i druge oblike povezivanja udruga

- usvaja plan rada i financijski plan za slijedeću kalendarsku godinu i izvješće o radu za prethodnu kalendarsku godinu

- usvaja godišnje financijsko izvješće

- odlučuje o promjeni ciljeva i djelatnosti, gospodarskih djelatnosti, prestanku rada i raspodjeli preostale imovine Udruge

- donosi odluku o statutarnim promjenama

- odlučuje i o drugim pitanjima za koja statutom nije utvrđena nadležnost drugih tijela Udruge.

**PREDSJEDNIK/CA UDRUGE**

**DOPREDSJEDNIK/CA UDRUGE**

Članak 39.

Predsjednik/ca Udruge ovlašten/a je za zastupanje Udruge.

Predsjednik/ca Udruge obavlja izvršne i druge poslove određene ovim Statutom.

 Članak 40.

Predsjednika/cu Udruge bira Skupština Udruge na mandat od četiri godine. Ista osoba može više puta biti birana za Predsjednika/cu Udruge.
Za svoj rad Predsjednik/ca Udruge je odgovoran/na Skupštini Udruge kojoj podnosi godišnje izvješće o svom radu.

 Članak 41.
Predsjedniku/ci Udruge može prestati mandat prije isteka vremena na koje je biran:
- na vlastiti zahtjev,
- u slučaju nemogućnosti obavljanja dužnosti duljem od šest mjeseci, te
- opozivom

-smrću.

 Članak 42.
Do opoziva Predsjednika/ce Udruge može doći zbog razloga navedenih u članku 41. ovog Statuta.
Postupak za opoziv Predsjednika/ce Udruge može se pokrenuti na zahtjev najmanje dvotrećinske većine članova Skupštine Udruge*.*O zahtjevu za opoziv Predsjednika/ce Udruge raspravlja se i odlučuje na izvanrednoj sjednici Skupštine Udruge koja se saziva u skladu s odredbama ovog Statuta.
Predsjednik/ca Udruge bit će opozvan/a ako je odluka o opozivu donesena dvotrećinskom većinom svih članova Skupštine Udruge.

 Članak 43.
U slučaju prestanka mandata Predsjednika/ce Udruge prije isteka vremena na koje je biran/na provodi se postupak izbora novog Predsjednika/ce Udruge za preostali dio mandata na izvanrednoj sjednici Skupštine Udruge.
U slučaju opoziva Predsjednika/ce Udruge, na sjednici na kojoj je isti opozvan/na bira se novi Predsjednik/ca Udruge za preostali dio mandata.
 Članak 44.
Predsjednik/ca Udruge ima slijedeća prava i obveze:

- predstavlja i zastupa Udrugu u zemlji i inozemstvu

- brine o pripremi Sjednica i njihovom vodstvu

- potpisuje odluke, akte i druge odluke koje donosi Skupština i Upravni odbor
- odgovara za zakonitost rada Udruge
- vodi poslove Udruge sukladno odlukama Skupštine

- vodi i saziva sjednice Skupštine i Upravnog odbora Udruge

- odgovoran/na je za podnošenje godišnjeg fnancijskog izvješća Skupštini
- dostavlja zapisnik s redovne sjednice Skupštine nadležnom uredu koji vodi Registar udruga
- sklapa ugovore i poduzima druge pravne radnje u ime i za račun Udruge

- vodi kadrovsku politiku Udruge

- predlaže izmjene i dopune Statuta udruge

- predlaže projekte i programe Udruge

- nadzire materijalno i financijsko poslovanje Udruge

- ima naredbodavno pravo u raspolaganju imovinom Udruge

- obavlja i druge poslove u skladu sa zakonom, Statutom i aktima Udruge.
 Članak 45.
Dopredsjednika/cu Udruge bira Skupština na mandat od četiri godine. Ista osoba može biti više puta birana na istu funkciju.

Postupak za opoziv Predsjednika/ce Udruge može se pokrenuti na zahtjev najmanje dvotrećinske većine članova Skupštine Udruge*.*

Dopredsjednik/ca zastupa i predstavlja Udrugu te obavlja i druge poslove koje mu povjeri Predsjednik/ca, Skupština ili Upravni odbor Udruge.

U slučaju odsutnosti ili spriječenosti Predsjednika/ce Udruge u svim poslovima zamjenjuje ga/ju Dopredsjednik/ca Udruge.
Odredbe ovog Statuta o izboru, trajanju mandata i prestanku mandata Predsjednika/ce Udruge na odgovarajući se način primjenjuju na Dopredsjednika/cu Udruge.

**UPRAVNI ODBOR**

 Članak 46.

Upravni odbor je izvršni organ Udruge koji upravlja radom udruge između dviju sjednica Skupštine, te koji se stara o provođenju ciljeva Udruge, koji su utvrđeni ovim Statutom i odlukama Skupštine.

Upravni odbor razmatra ciljeve i zadatke Udruge, razmatra i predlaže izmjene i dopune ciljeva Udruge, kontrolira rad Predsjednika/ce Udruge i Dopredsjednika/ce Udruge o uočenim nepravilnostima i bez odlaganja obavještava Skupštinu.

Upravni odbor ima pet članova koje bira i opoziva Skupština.

Mandat članova Upravnog odbora je četiri godine i mogu se ponovo birati na istu funkciju.

 Članak 47.

 Djelokrug Upravnog odbora

Upravni odbor:

1. kontrolira rad Udruge između dvije sjednice Skupštine i donosi odluke radi ostvarivanja ciljeva Udruge,

2. organizira redovito obavljanje aktivnosti Udruge,

3. povjerava posebne poslove pojedinim članovima,

4. prema potrebi formira Radna tijela radi izvršenja određenih zadataka.

Upravni odbor odluke donosi većinom glasova svih članova odbora.

**UDRUŽIVANJE I OSNIVANJE PODRUŽNICA**

 Članak 48.
Udruga može osnivati tijela potrebna za ostvarivanje ciljeva udruge u skladu sa Statutom.
Odluku o osnivanju tijela donosi Upravni odborna prijedlog Skupštine Udruge.
U odluci o osnivanju tijela utvrđuje se sastav tijela, ciljevi osnivanja, prava i obveze tijela i članova tijela te vrijeme na koje se tijelo osniva.
 Članak 49.
Udruga se može udruživati u domaće i međunarodne saveze ili zajednice udruga i učlanjivati se u domaće i međunarodne udruge i institucije.
Odluku o udruživanju i učlanjivanju donosi Skupština na prijedlog Predsjednika/ce udruge.

.
 Članak 50.
Udruga može osnovati podružnice u drugim gradovima na području Republike Hrvatske. Podružnice se osnivaju radi ostvarenja ciljeva te učinkovitijeg djelovanja Udruge. Podružnice nemaju svojstvo pravne osobe.
Odluku o osnivanju i ukidanju podružnica donosi Skupština na prijedlog Predsjednika/ce Udruge.

 Članak 51.
Unutarnji ustroj, nadležnost te ostala prava i obveze podružnica uređuju se Pravilnikom o radu podružnica.
Pravilnik o radu podružnica mora biti u skladu sa Statutom, a donosi ga Skupština na prijedlog Predsjednika/ce Udruge.

**IMOVINA, NAČIN STJECANJA I RASPOLAGANJA IMOVINOM**

Članak 52.
Imovinu Udruge čine:

- novčana i materijalna sredstva koja je udruga stekla uplatom članarina,

- dobrovoljni prilozi i darovi,

- novčana sredstva prikupljena obavljanjem aktivnosti kojom se ostvaruju ciljevi, sukladno Zakonu.

- financiranjem programa i projekata udruge iz državnog proračuna i proračuna jedinica lokalne i područne (regionalne) samouprave, te fondova i/ili inozemnih izvora,

- druga novčana sredstva stečena u skladu sa zakonom, te njezine nepokretne i pokretne stvari, i druga imovinska prava.

 Članak 53.
Udruga raspolaže svojom imovinom samo za ostvarivanje ciljeva i obavljanje djelatnosti određenih Statutom, u skladu sa Zakonom.
O raspolaganju imovinom odlučuje Skupština**,** a na prijedlog Predsjednika/ce Udruge u sklopu financijskog plana za tekuću godinu.

 Članak 54.

Udruga je dužna voditi poslovne knjige i sastavljati financijska izvješća prema propisima kojima se uređuje način financijskog poslovanja i vođenja računovodstva neprofitnih organizacija.

Financijska godina počinje 1. siječnja, a završava 31. prosinca iste godine.

Za opravdane troškove učinjene u vezi sa obavljanjem djelatnosti Udruge članovi imaju pravo na naknadu, a za rad u vezi sa djelatnostima i na nagradu.
Odluku o visini naknade i nagrade donosi Upravni odbor.

 Članak 55.

Za svoje obveze Udruga odgovara svojom cjelokupnom imovinom.

Članovi Udruge i članovi njezinih tijela ne odgovaraju za obveze Udruge.

Nad Udrugom se može provesti stečaj, sukladno Zakonu.

Udruga i osobe ovlaštene za zastupanje udruge za štetu učinjenu u udruzi ili Udruge prema trećim osobama odgovaraju sukladno općim propisima za štetu.

**PRESTANAK POSTOJANJA UDRUGE, LIKVIDATOR I IZBOR LIKVIDATORA**

 Članak 56.
Udruga prestaje postojati:
- odlukom Skupštine Udruge o prestanku rada Udruge,
- odlukom Skupštine Udruge o pripajanju drugoj udruzi, spajanju s drugom udrugom, podjelom udruge razdvajanjem,
- u drugim slučajevima predviđenim Zakonom.
Odluke Skupštine Udruge iz prethodnog stavka donose se dvotrećinskom većinom svih članova Udruge.

 Članak 57.
Likvidator zastupa udrugu u postupku likvidacije te se otvaranjem likvidacijskog postupka upisuje u Registar udruga kao osoba ovlaštena za zastupanje udruge do okončanja postupka likvidacije i brisanja udruge iz Registra udruga.

 Članak 58.
Likvidatora bira i opoziva Skupština Udruge.

**RASPOLAGANJE IMOVINOM UDRUGE U SLUČAJU PRESTANKA POSTOJANJA UDRUGE**

 Članak 59.
U slučaju prestanka postojanja Udruge, imovina se, nakon namirenja vjerovnika i troškova likvidacijskog, sudskog i drugih postupaka, predaje udruzi, ustanovi ili zakladi koje imaju iste ili slične statutarne ciljeve, na osnovi odluke Skupštine Udruge.
U slučaju da se iz bilo kojeg razloga Skupština Udruge ne može sastati i donijeti odluku iz prethodnog stavka, preostala imovina predaje se Općini Knin.

 **RJEŠAVANJE SPOROVA I SUKOBA INTERESA UNUTAR UDRUGE**

 Članak 60.
Ukoliko postoji spor između članova Udruge koji otežava ili onemogućava rad Udruge te se ne može riješiti kroz postupke propisane ovim Statutom, članovi Udruge dužni su pokušati taj spor riješiti mirenjem.

*.* Članak 61.
Članovi Udruge u svim poslovima od interesa i značaja za Udrugu moraju postupati časno, pošteno, savjesno, odgovorno i nepristrano čuvajući vlastitu vjerodostojnost i vjerodostojnost Udruge.
U obavljanju djelatnosti Udruge članovi ne smiju svoj privatni interes stavljati iznad interesa Udruge.

 Članak 62.
U slučaju da su privatni interesi člana Udruge u suprotnosti s interesom Udruge ili kad privatni interes utječe ili može utjecati na nepristran rad člana Udruge u obavljanju djelatnosti Udruge, član Udruge koji se zatekne u sukobu interesa dužan je o tome bez odlaganja izvijestiti Predjsednika/cu Udruge i, ukoliko je moguće, izuzeti se od daljnjeg rada na konkretnoj djelatnosti.

 Članak 63.
U slučaju dvojbe o mogućem sukobu interesa, bilo koji član Udruge može zatražiti mišljenje Skupštine Udruge.
U slučaju pojavljivanja mogućeg sukoba interesa Skupština Udrugedužna je razriješiti
člana tako da zaštiti interes Udruge.

 **PRIJELAZNE I ZAVRŠNE ODREDBE**

 Članak 64.
Statut Udruge odnosno izmjene i dopune Statuta donosi Skupština većinom glasova Skupštine Udruge nakon provedene rasprave.

 Članak 65.
Inicijativu za izmjene i dopune Statuta može pokrenuti najmanje 1/3 članova Skupštine Udruge.
Inicijativa za izmjene i dopune Statuta podnosi se u pisanom obliku Predsjedniku/ci Skupštine koji je prijedlog izmjena i dopuna dužan uvrstiti na dnevni red prve slijedeće sjednice Skupštine.
Prijedlog izmjena i dopuna Statuta mora sadržavati novu formulaciju članaka Statuta čije se izmjene i dopune predlažu uz obrazloženje prijedloga.

Članak 66.
Tumačenje odredaba ovog Statuta daje Skupština.
Tumačenje drugih akata Udruge daje Predsjednik /ca Skupštine.

 Članak 67.
O svim proceduralno-statutarnim pitanjima koja nisu uređena ovim Statutom odlučuje Predsjednik/ca Skupštine*.*

 Članak 68.
Ovaj Statut stupa na snagu danom donošenja.

 Predsjednik/ca Udruge Spomenka Martić  \_\_\_\_\_\_\_\_\_\_\_\_\_\_\_\_ U Kninu, 22. 06. 2017. godine.